Wes Brown

Wesley Michael Brown () er ein engelsk tidlegare fotballspelar, fødd og oppvaksen i Manchester. Han spelte i tida 1998-2011 for Manchester United, sidan 2011-16 for Sunderland AFC. Brown, som var forsvarspelar, var med på å vinne Meisterligaen to gongar, den engelske ligaen fem gongar, FA-cupen to gongar og ligacupen ein gong.

 Aktiv 
Klubbspel
185 cm høge Wes Brown fekk sin ligadebut for Manchester United 4. mai 1998, då han var innbytar mot Leeds United. Gjennombrotet kom i 1998/99-sesongen, då han fekk fleire kampar som høgreback, og som midtstoppar i spann med Jaap Stam. Sesongen kunne ikkje ha gått betre for Brown, ettersom United vann både den engelske ligaen, FA-cupen og Meisterligaen. Sommaren 1999 vart han skadd, den fyrste av det som skulle bli ei lang rekke langvarige skadar. 

Ein fin 2000/01-sesong blei følgd opp av nok ein solid 2001/02-sesong. Brown spelte då så godt at han fekk plass i Englands tropp til VM 2002. Utover i 2002/03-sesongen spela han særleg godt, men atter pådrog han seg skadar som han sette han ut av spel i lang tid.

Etter 2008 vart det mindre speletid for Brown i Manchester United. Han hadde ikkje plass i fyrsteellevaren, og spela oftast sideback. Gjennom 13 år for United spela han 383 obligatoriske kampar for klubben.

Sommaren 2011 vart han overført til Sunderland AFC. Saman med John O'Shea, begge med fortid i Manchester United, danna han midtstoppar-par då Sunderland tapte ligacupfinalen 2. mars 2014 mot Manchester City med 1-3.

Landslagsspel
Brown deltok i tida 1999-2010 i 23 av Englands landskampar, kampar spreidd over heile perioden. Han debuterte 28. april 1999 i Budapest, og spelte siste gongen i landslagsdrakta på Wembley stadion 3. mai 2010. På landslaget var han høgreback, skåra sitt einaste landslagsmål då England og Tsjekkia spelte 2-2 i august 2008.

Merittar
Vinnar av Meisterligaen: 1999 og 2008 med Manchester United
Engelsk ligameister: 1997, 1999, 2000, 2001, 2003, 2007, 2008 med Manchester United
Vinnar av FA-cupen: 1999 og 2004 med Manchester United
Vinnar av den engelske ligacupen: 2006 og 2010 med Manchester United
Finalist i den engelske ligacupen: 2014 med Sunderland FC

Kjelder

 Bakgrunnsstoff 
 Wes Browns profil på united.no 
eu-football

Kategori:Manchester United-spelarar
Kategori:Sunderland-spelarar